b'\n_START_ARTICLE_\nVla\xc5\xa1tica\n_START_PARAGRAPH_\nVla\xc5\xa1tica je brdo u BiH, 915 metara visoka i dominantna kota u dubrova\xc4\x8dkom zale\xc4\x91u. S njenog vrha pru\xc5\xbea se pogled na Rijeku dubrova\xc4\x8dku, Elafitske otoke i brdo Sr\xc4\x91 na \xc4\x8dijim je padinama smje\xc5\xa1ten grad Dubrovnik. Vla\xc5\xa1ticu se mo\xc5\xbee vidjeti iz Hrvatske: iz Rijeke dubrova\xc4\x8dke, s Kolo\xc4\x8depa, Lopuda i \xc5\xa0ipana._NEWLINE_U Domovinskom ratu, za vrijeme opsade Dubrovnika, dugo je vremena bila sna\xc5\xbeno srpsko upori\xc5\xa1te. S nje su pripadnici postrojba vojske Republike Srpske vr\xc5\xa1ili navo\xc4\x91enje topni\xc4\x8dke vatre na civilne ciljeve u Dubrovniku i okolici._NEWLINE_Vla\xc5\xa1tica je oslobo\xc4\x91ena 24. listopada 1992. u operaciji Vla\xc5\xa1tica.'